cyanic-selkie/wikianc huggingface dataset:
Drømmefall Kapitler
Mytologi
I seriens mytologi er Jordkloden en av utallige verdener i multiverset. Jorden, eller «Stark» som planeten er kjent som i spillet, eksisterer i balanse med sin «tvilling-verden» av magi, Arcadia, splittet og atskilt jordkloden for cirka tolv årtusen siden. Spillets handling finner sted i år 2220 etter Starks tidsregning. Spillets viktigste antagonist var Brian Westhouse, som sitter fanget på Arcadia, men som planlegger å returnere hjem til Jorden så snart han får muligheten.
SAT
SAT (opprinnelig Scholastic Aptitude Test, senere Scholastic Assessment Test) er en standardisert adgangstest til høyere utdannelser i USA.
SAT eies, utgives og utvikles av College Board, som er en ideell organisasjon i USA. SAT ble tidligere utviklet og utgitt av Educational Testing Service, som stadig administrerer eksamen.
Knox County (Maine)
Knox County er et fylke i den amerikanske delstaten Maine. Det ligger i de sørlige delene av staten og det grenser mot Waldo County i nord, Lincoln County i vest og mot Atlanterhavet i sør og øst.
SAT
Testens formål er å vurdere en studerendes parathet til høyere utdannelse. SAT ble introdusert i 1926 og dens navn og skala er blitt endret adskillige ganger.
Knox County (Maine)
Knox Countys totale areal er 2,958 km² hvorav 2,011 km² er vann. I 2000 hadde fylket 39,618 innbyggere og administrasjonssenteret ligger i byen Rockland.
Zäpfel Kern
Zäpfel Kern er hovedpersonen i Zäpfel Kerns Abenteuer fra 1905, en eventyrbok for barn av den tyske forfatteren Otto Julius Bierbaum (1865–1910).
Gavmildhet
Gavmildhet er vanen å gi. Gavmildhet blir ofte forbundet med veldedighet som en dyd, og gavmildhet er viden om akseptert i samfunnet som en attråverdig vane.
Når naturkatastrofer inntreffer blir det ofte gjort forsøk på å gi avlastning til de rammede, frivillig, av enkeltpersoner eller grupper som handler ensidig for å gi gaver i form av tid, ressursser, varer, penger etc. Gavmildhet er et styrende grunnprinsipp for mange registrerte veldedighetsorganisasjoner, stiftelser og ideelle organisasjoner.
Gavmildhet er ikke utelukkende basert på ens økonomiske status, men er isteden basert på ens genuine intensjoner for samfunnet eller en enkeltpersons beste, og er dermed basert på at man gir etter hjertet. Gavmildhet reflekterer derfor ens ønske etter å hjelpe andre.
Førre kirke
Førre kirke (Førre kyrkje) er en langkirke fra 1893 i Tysvær kommune, Rogaland fylke.
Byggverket er i tømmer, har 320 plasser og ligger i tettstedet Førre innerst i Førresfjorden.
Erica Patzek
Erica Patzek (født 12. juli 1911 i Wilmersdorf i Berlin, død 30. juli 2007 i Berlin) var Sigvard Bernadotte sin første kone. Ekteskapet resulterte i at han mistet sin prinsetittel, og arverett til den svenske tronen. Vielsen fant sted 8. mars 1934 i Caxton Hall i London. Ekteskapet varte til 1943, da paret ble skilt.
Jefferson County (Florida)
Jefferson County er et fylke i den amerikanske delstaten Florida.
Jonas Jonsson (fotballspiller)
Karl Jonas Robert Jonsson (født 10. november 1976), er en tidligere svensk fotballspiller.
Karriere
Jonsson gikk fra Assyriska og signerte for i forkant av 2000 sesongen. Han spilte i 2001 i cupfinalen. I forkant av 2002 sesongen signerte Jonsson for. Han slet med en alvorlig skade, og avsluttet kontrakten i 2003 ved dens utgang. Jonsson spilte ikke fotball sesongen 2004, men signerte for i forkant av 2005 sesongen. Sommeren 2005 stoppet klubben å betale lønninger til seks eller syv spillere med kontrakter. Og når hovedtrener, Vegard Hansen, sa opp jobben, kunne ikke klubben lenger betale han lønninger, Jonsson ble da midlertidig trener. Siden han ikke fikk betalt for trenerjobben, meldte han overgang til. Der var han spillende assistenttrener. Til tross for dette var Jonsson på lån til halve sesongen i 2006. Etter at sesongen var slutt ble det kjent at det hadde vært konflikter mellom han og hovedtrener Svein Hansen. Jonsson la opp som spiller etter sesongen I desember 2005 vant Jonsson i retten, og fikk utbetalt yrkesskadeerstatning for skaden han pådro seg i 2001.
Svarthodet dvergpapegøye
Svarthodet dvergpapegøye (Agapornis personatus) er en art i gruppen dvergpapegøyer. De holder til i Nordøstlige del av Tanzania. Der opptrer de i små flokker og livnærer seg av forskjellige typer bær, frø, frukt, spirer og gressarter. I tillegg til dette kan de samle seg i større flokker, for å gå løs på maisåkre.
Det er vanskelig å se forskjell på kjønnene. Men atferden deres kan til tider være avslørende. Hunnen liker å ha benene adspredt, og sitter ofte med en rett og fin rygg, i motsetning til hannen som derimot kan virke litt pjuskete og liten i forhold til henne. Hun er også den mest aktive når det gjelder redebygging.
Melkøya gasskraftverk
Melkøya gasskraftverk er et gasskraftverk på LNG-anlegget på Melkøya i Hammerfest kommune i Troms og Finnmark.
Anlegget består av fem General Electric LM6000PD gassturbiner med varmegjenvinning.
De produserer 229 MW kraft og 197 MW varme. Energien brukes i prosesseringsanlegget for LNG.
Kraftverket slipper ut over 900 000 tonn CO2 årlig. Det er langsiktige planer om å legge det ned.
Think Pink
Think Pink er et musikkalbum av The Fabulous Poodles, utgitt på Blueprint i 1980.
Livgardets dragoner
Livgardets dragoner er et svensk regiment som ble grunnlagt i 1975 etter en omorganisering av Livgardesskvadronen, samtidig som militærpolitiutdannelsen ble overført fra Livregementets husarer. I 1985 ble Livgardets dragoner slått sammen med Svea livgarde. I begynnelsen av 1994 ble Livgardets dragoner igjen en selvstendig avdeling og fikk ansvar for utdannelsen av blant annet militærpoliti- og militærpolitijegere. På grunn av Försvarsmaktens omstrukturering ble Livgardets dragoner lagt ned 30. juni 2000. Hoveddelen av personalet og oppgavene finnes nå i Dragonbataljonen i det nye Livgardet.
Gibostad fort
Gibostad kystfort er et nedlagt kystartillerifort på Gibostad på Senja i Senja kommune i Troms og Finnmark.
Gibostad Fort ble i 2008 solgt tilbake til opprinnelig eiendom og familien Larsen Olsen som i dag driver Vardnes Urtegård. Fortet og tilhørende eiendom delte familien Larsen sin eiendom i to inntil Tine Larsen kjøpte denne tilbake i 2008. Vardnes Urtegård drives 100% økologisk med flere villmarksfelt for høsting. Fortet er ikke åpent for besøk enda og eiendommen er i dag privat med flere gjestehus som er utleid.
Skagens Museum
Skagens Museum ble stiftet i Brøndums Hotels spisesal i Skagen den 20. oktober 1908.
Apoteker ''Victor Chr. Klæbel, hotelleier Degn Brøndum'' og malerne Michael Ancher, P.S. Krøyer og Laurits Tuxen ble valgt inn i det første styret. Oppgaven var å samle kunstverker av skagensmalerne og skaffe økonomiske midler til å reise en museumsbygning.
I somrene 1907–1909 stilte skagensmalerne ut i Teknisk Skole. Etter P.S. Krøyers død i 1909 ble hans bolig i Skagen Plantage tatt i bruk som museum. I 1919 ga Degn Brøndum hotellets gamle hage til Skagens Museum. Bygget ble påbegynt der i 1926 etter tegninger av arkitekt Ulrik Plesner i såkalt Bedre Byggeskik-stil. Bygget ble delvis finansiert av fonds (mest fra Ny Carlsbergfondet) og dels ved private gaver. Bygget ble innviet den 22. september 1928. Samlingen var da på ca. 325 kunstverker, mange var gaver fra kunstnerne.
I 1981 ble utstillingslokalene utvidet med et tilbygg tegnet av arkitekt og kongelig bygningsinspektør Jacob Blegvad, som også har stått for det seneste tilbygget fra 1990.
Per 2007 har museet ca. 1700 kunstverker til rådighet.
Camille de La Forgue de Bellegarde
Camille de La Forgue de Bellegarde (født 19. august 1847, død 1905) var en fransk rytter som deltok i de olympiske leker 1900 i Paris.
Bellegarde vant en olympisk bronsemedalje i hestesport under Sommer-OL 1900 i Paris. Han kom på tredjeplass i lengdehopp med hesten «Tolla», de hoppet 5,30 meter.
Ogdoaden
Ogdoaden (fra gresk ογδοάς, «de åttefoldig»; gammelegyptisk: Khemenu, Ḫmnw) var i egyptisk mytologi åtte opphavelige guddommer som representerte verden før skapelsen. De ble dyrket i byen Hermopolis (Khemenu, Ḫmnw, «åttebyen»), lokalisert på grensen mellom Øvre og Nedre Egypt, i løpet av Det gamle rike (i tiden mellom rundt 2686 og 2181 f.Kr.).
Mens det er ingen tvil om at allerede i antikken var denne gruppen med guder blitt avleggs og i stor grad glemt, selv i sammensetningen av de konservative pyramidetekstene mot slutten av Det gamle rike var de på vei ut av den offentlige oppmerksomhet, unntatt for religiøse eksperter. De eldste kjente visuelle representasjoner av gruppen er ikke fra før tiden til farao Seti I. Tekster fra senepoken i Egypt beskrev dem ved at de mannlige guddommene hadde froskehoder og de kvinnelige slangehoder, og de er ofte beskrevet på dette viset i relieffer i gresk-romersk tid.
Selskap av guder
Den engelske egyptologen E. A. Wallis Budge (1904) har sammenlignet konseptet med en gruppe av fire par av opphavelige guder omtalt i babylonske Enûma Eliš. Budge argumenterte også at Ogdoaden er det opprinnelige «selskapet av guder», paut neteru, representert av hieroglyfen øksen, sammensatt til ni økser. De ble opprettet som gruppe i den opprinnelige Ogdoaden fra den fremste lokale guden i Heliopolis, Tem, av forfatterne av det teologiske systemet som er reflektert i pyramidetekstene.
De åtte guddommene ble arrangert i fire grupper, hver gruppe bestående av ett par med en mannlig og kvinnelig guddom. Annet enn deres kjønn var det lite som skilte den mannlige guden i et par fra den kvinnelige gudinnen, og navnene på mennene er da også bare maskuline former av det feminine navnet. Gruppen er fordelt som følgende:
Tolkning
Navnene på Nun og Nut (Naunet) er skrevet med bestemmelseordet for himmel og vann, og det synes åpenbart at de representerer det opphavelige urvannene fra før skapelsen.
Ḥeḥu (Heh) og Ḥeḥut har ingen direkte identifiserbar bestemmelseord; i henhold til et forslag fra den tysk egyptologen Heinrich Karl Brugsch (1885) er navnet assosiert med et begrep for et udefinerbart eller ubegrenset nummer, ḥeḥ, noe som antyder til konsept tilsvarende til det greske aion. Dog, fra konteksten av et antall avsnitt hvor Ḥeḥu er omtalt, foreslår Brugsch at han kan ha vært personifiseringen av atmosfæren (luft) mellom himmelen og jorden (sammenlign med Shu).
Det fjerde paret opptrer med en rekke navn, tidvis er navnet Qerḥ erstattet med Ni, Nenu, Nut, eller Amun, og det kvinnelige navnet Qerḥet med Ennit, Nenuit, Nut, Nit, eller Amaunet. Den vanlige betydningen for qerḥ er «natt», men bestemmelseordet (D41 for «å stoppe, nekte») antyder også prinsippet om inaktivitet eller hvile.
Det er ingen åpenbar måte å tilskrive fire funksjoner for de fire parene med guder, og det synes også som at «oldtidens egyptere selv ikke hadde en klar ide» angående slike funksjoner.
To varianter av Ra
Det finnes to hovedvarianter av karakteren til den entiteten som inneholder Ra:
Den opprinnelige versjonen av myten beretter at entiteten som steg opp fra vannene etter samhandlingen var en haug med jord, Melkeveien, som ble guddommeliggjort av Hathor. I myten la en himmelsk fugl et egg i denne haugen. Egget inneholdt Ra. I den opprinnelige versjonen av denne varianten blir egget lagt av en kosmisk gås. Etter at Thoth-kultusen oppstod ble egget imidlertid sagt å ha vært en gave fra Thoth, og lagt av en ibis, den fuglen han ble assosiert med.
Thomas Whalan
Thomas Whalan (født 13. januar 1980) er en australsk vannpolospiller. Han representerte landet sitt under Sommer-OL 2012 i London, der han endte på sjuendeplass med det australske landslaget.
Romersk religion (bok)
Romersk religion er en bok i Bokklubbens serie Verdens Hellige Skrifter, redigert av Sissel Undheim og utgitt i 2010. Boken inneholder korte tekstutdrag fra flere av romertidens forfattere som direkte eller indirekte belyser romersk religion. Hensikten med tekstutvalget er «å gi et inntrykk av de sentrale fortellingene om forholdet mellom guder og mennesker, og de ritene og institusjonene som bidro til å opprettholde og videreutvikle forståelsen av disse fortellingene»
De fleste tekstene stammer fra romerrikets «gullalder» under keiser Augustus (27 f.Kr.-14 e.Kr.), med forfattere som Horats, Vergil og Ovid, men utvalget spenner i tid fra Cato den eldre (234 f.Kr. - 149 f.Kr.) til bysantineren Zosimus av Konstantinopel (400-tallet).
Arthur Klæbo
Arthur Klæbo (født 6. august 1908 i Ålesund, død 21. juli 1985), oppvokst i Volda, var norsk journalist og radiomann, kjent som radiokåsør og nynorsk-mann.
Han arbeidet i tidsskriftet Den 17de Mai under Rasmus Steinsvik, og ble engasjert i NRK som første redaktør av ''Hallo! Hallo! (1929–1934), som senere fikk navnet Programbladet''. Senere var han, med unntak av tiden under den andre verdenskrig, programleder og hallomann (1934–1950) og programdirektør (1950–1972). Etter seks år med en friere redaktørrolle forlot han NRK i 1978 og startet sin lørdagsspalte «På eiga bølgjelengd» for VG. Klæbo laget reisebrev med magnetofon fra tur til Seattle og Alaska (1958).
Knutepunktskole
En knutepunktskole er en fylkeskommunal videregående skole som har et organisert og tilrettelagt tilbud for hørselshemmede. Knutepunktskolene samarbeider med andre videregående skoler for å kunne tilby elevene bredest mulig valg av utdanningsprogram. Hørselshemmede elever som kommer fra andre fylker kan søke skoleplass til den nærmeste knutepunktskole. Undervisningen foregår dels egne tegnspråklige grupper og dels i klasser med tegnspråktolk. Hørselshemmede har rettigheten til opplæring i og på tegnspråk i et tegnspråklig miljø (Opplæringslova §3-9.). Dermed har hørselshemmede rett til å gå på en knutepunktskole selv om det ligger utenfor deres fylke. Ved tilrettelegging får hørselshemmede tilbud for å bruke tegnspråktolk og bruk av FM-anlegg (FrekvensModulering).
Hvis hørselshemmede har norsk tegnspråk som førstespråk, får de opplæring etter læreplanene i norsk tegnspråk. De får også tilrettelegging i norsk og engelsk for døve og sterkt tunghørte. Hørselshemmede som bor for langt unna fra knutepunktskole til å pendle, får tilbud hos internat/bokollektiv for hørselshemmede.
Knutepunktskoler i Norge: Nordahl Grieg videregående skole (Bergen), Nydalen videregående skole (Oslo), Tiller Videregående (Trondheim), Hetland videregående skole (Stavanger),
Leutershausen
Leutershausen er en by i Tyskland i delstaten Bayern i Landkreis Ansbach.
Den tysk flyturen pioner Gustav Weißkopf ble født i Leutershausen.
Distrikter
Leutershausen har 49 distrikter:
Barra de São Miguel
Barra de São Miguel kan vise til:
Phycosecidae
Phycosecidae er en liten familie av biller som bare er kjent fra Australia, New Zealand og noen mindre øyer i nærheten. De er knyttet til sandstrender, og larvene er rovdyr.
Lafayette County (Florida)
Lafayette County er et fylke i den amerikanske delstaten Florida.
Rosie Elliott
Rosie Elliott (født 6. november 1997 i Christchurch ) er en newzealandsk friidrettsutøver som hovedsakelig konkurrerer i sprintløp. Hennes fremste internasjonale meritt er gull på 400 meter under Oseaniamesterskapet i friidrett 2022.
Idrettskarriere
Elliott ble nummer ni i høydehopp under det newzealandske U18-mesterskapet i friidrett 2012, og hun ble nummer fire året etter. Under det newzealandske U18-mesterskapet i 2014 ble hun nummer sju i høydehopp og på 100 meter og 200 meter, og under det newzealandske mesterskapet 2014 fikk hun sølv på 4 x 100 meter stafett. Hun deltok i det newzealandske U20-mesterskapet i 2015, og ble der nummer tre på 200 meter og i høydehopp, og hun ble nummer fem på 100 meter.
Hun konkurrerte lite i 2016, 2017 og 2018, men i 2019 deltok hun i det newzealandske mesterskapet i friidrett, der hun fikk sølv på 4 x 100 meter stafett. Hun fikk sølv på 100 meter, 200 meter og 4 x 100 meter stafett under det newzealandske mesterskapet i friidrett i 2020, og i 2021 ble hun nummer åtte på 100 meter i det nasjonale mesterskapet. I 2022 ble hun nasjonal mester på 400 meter, og hun fikk sølv på 200 meter. Hun ble tatt ut til å delta i Oseaniamesterskapet i friidrett 2022, der hun vant 400 meter, og hun deltok også på New Zealands stafettlag som vant 4 x 400 meter stafett. Hun deltok også i VM i friidrett 2022, men ble slått ut i forsøksheatet der. Under det newzealandske mesterskapet i friidrett fikk hun gull på 400 meter og sølv på 100 meter.
Benja Stig Fagerland
Benja Stig Fagerland, (født Petersen 7. august 1970 i Danmark) er en dansk forfatter og foredragsholder som arbeider som universitetslektor på Universitetet i Sørøst-Norge.
Oppvekst og utdannelse
Benja Stig Fagerland ble født i Udby på Sjælland som datter av administrerende direktør Bent Stig Petersen (1936) og psykiatrisk sykepleier Kirsten Stig Petersen, (f. Maage, 1940). Benja Stig Fagerland vokste opp i Præstø som yngste av tre søsken.
Hun har matematisk/samfundsfaglig studiekompetanse fra Vordingborg gymnasium der hun ble uteksaminert i 1990. Hun er også utdannet Markedsøkonom fra Handelshøyskolen, Danmark samt at hun også er utdannet Diplomøkonom fra NMH. I tillegg har Fagerland Executive Master of Management fra BI.
Benja Stig Fagerland flyttet til Norge i 1993 og giftet seg i 1999 med Tore Fagerland (1968). De har tre døtre og er bosatt på Nesøya i Asker.
Arbeid
Fra 2002 til 2005 jobbet hun i som likestillingsansvarlig i NHO og var personen som hadde ideen til, initierte og startet opp NHOs program «Female Future». Programmet var et svar på kravet om at norske ASA’er skulle ha minst 40% kvinneandel i bedriftens styre og som ble fremmet av Næringsminister Ansgar Gabrielsen. Fagerland argumenterte for at kvinner i ledelse ikke handlet om likestilling, men om et forretningsmessig perspektiv der det et å få frem kvinner i ledelse handler om big business. Fagerland endret formen og retorikken med fokus på forretningsverdi som flere kvinner i styre og ledelse vil bringe selskaper som fokuserte på å utnytte det kvinnelige potensialet. I 2002 var dette en helt ny form for argumentasjon for det som tradisjonelt ble omtalt som likestillingsarbeid og et såkalt kvinneproblem, ikke en forretningsmessig og lønnsomhetsmessig mulighet. Dette ble en tidlig oppstart til arbeidet med sheconomy. Allerede i 2002 introduserte hun begrepet womenomics i Norden, som handlet om en ny måte å argumentere for og arbeide med likestilling på. Fagerland fokuserte på at lønner seg og at ”det er kulturen og systemet som må fikses, ikke kvinnene”. Blant annet omtalte Berlingste Tidende i Danmark i et intervju med Fagerland norsk likestilling som eksportvare.
Programmet ble en stor strategisk suksess for NHO. Fagerland og NHO fikk stor internasjonal oppmerksomhet for hvordan Female Future bidro til at nytenkning, innovasjon, kunnskap og kompetanse bidro til å øke kvinneandelen i styrer. Flere land kopierte prosjektet, som ble utnevnt til et av Europas beste likestillingsprosjekter av den Europeiske abeidsgiverorganisasjonen (ILO).
Spesielt engasjert er Fagerland i debatten rundt sjikanering av kvinner og har sammen med andre profilerte kvinnelige debattører engasjert seg  i TV2s dokumentar om sjikanering av kvinner. samt DRs dokumentarserie Ti stille kvinde.
Abdel Aziz Bousarsar
Abdel Aziz Bousarsar (født 16. november 1948) er en tunisisk volleyballspiller.
Han representerte Tunisia under Sommer-OL 1972 i München, hvor han ble nummer 12.
Francis Tkel
Francis Tkel (født 1992) er en palauisk friidrettsutøver som konkurrerer i mangekamp og flere enkeltøvelser. Han vant tresteg og åttekamp under Mikronesialekene 2014 på Pohnpei.
2009
Tkel deltok i Mikronesiamesterskapet i friidrett 2009, og fikk der bronse på 10.000 meter med tiden 44:30,53. Han deltok også på 100 meter, men kom der sist i kvalifiseringen, og nådde ikke finalen. På 400 meter og 800 meter kom han på åttendeplass
Han deltok også i Pacific Mini Games 2009 på Cookøyene, og kom der på 11.-plass på 400 meter og 12.-plass på 200 meter.
2010
Under Mikronesialekene 2010 vant Palau 4 x 400 meter stafett, der Tkel løp sammen med Douglas Schmidt, John Stills og Rodman Teltull. Individuelt kom han på fjerdeplass på 400 meter, 14.-plass på 800 meter, sjetteplass i lengdehopp.
2014
Mikronesialekene 2014 ble arrangert på Pohnpei, og Tkel vant der tresteg og åttekamp, og Paulu vant også 4 x 400 meter stafett med Tkel på laget. I tillegg kom han på 12.-plass på 400 meter og femteplass i lengdehopp.
2015
Han deltok i Oseaniamesterskapet i friidrett 2015, og kom der på femteplass i tresteg og 13.-plass på 400 meter, og Paulu kom på sjuendeplass på 4 x 100 meter stafett. Under Stillehavslekene 2015 kom han på 17.-plass på 400 meter, og deltok på Paulus stafettlag som kom på sjetteplass på 4 x 100 meter stafett.
Livgardets dragonmusikkår
Livgardets dragonmusikkår er et svensk regiment som består av 30 musikere, større delen består av tillsvidareansette musikere, 8 er så kalte GSS-ansette soldater. Korpset ble grunnlagt i 1990 med tanke på å kunne bevare tradisjonen med den beridne «högvakten» som snart har eksistert i 100 år.
Deres tjenstegjøringstid begynner i november og de utdannes ved Livgardets kavallerikaserne på Lidingövägen i Stockholm samt i Kungsängen.
Foruten at korpset hvert år gjennomfører drøyt 40 beridne «högvakter» så er det også aktivt med annen parade- og seremonimusikk i Stockholm med omegn samt tjenestgjør ved audienser og statsbesøk. Korpset gjennomfører også konserter. Livgardets dragontrumpetarkår er et av de tre vernepliktige musikkorpsene i Sverige. De andre er Arméns trumkår og Arméns musikkår som er det største.
Vera von Koss
Vera von Koss (født 11. desember 1947) er en norsk tidligere fekter.
Hun vant fem NM-gull i florett i perioden 1963–1969.
Hanne Braathen
Hanne Marit Braathen (født 4. april 1955) er en norsk politiker (Sp) som var ordfører i Storfjord kommune fra 2003 til 2011. Siden 2015 er hun varaordfører i kommunen.
Aliaclitopa
Aliaclitopa er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore (13-16 millimeter), brede, blanke, svarte oldenborrer. Forkroppen er nokså tett hårete. "Snuten" (clypeus) er avrundet, antennene 10-leddete med en tre-leddet vifte. Beina er temmelig kraftige.
Utbredelse
Slekten er bare kjent fra Zimbabwe.
Neville Fernando
Sirikkaththuge Neville Arthur Fernando (født 9. mars 1931 Panadura i Britisk Ceylon, død 4. februar 2021 i Angoda) var en srilankisk lege og politiker.
Karriere
Han ble valgt inn i parlamentet fra valgdistriktet Panadura i 1977. Han ble kjent for å ha fremført et mistillitsforslag mot den daværende opposisjonsleder A. Amirthalingam, i det som kan ha vært det første mistillitsforslag mot en opposisjonspolitiker i verden.
Dr. Fernando bygde et undervisningssykehus i Malabe og donerte det senere til regjeringen.
Dr. Fernando døde 4. februar 2021 på nifectious Diseases Hospital i Angoda ved Colombo av covid-19, i en alder av 89 år.
Lincoln County (Maine)
Lincoln County er et fylke i den amerikanske delstaten Maine. Det ligger i de sørrlige delene av staten og det grenser mot Kennebec County i nord, Waldo County i nordøst, Knox County i øst, Sagadahoc County i vest og mot Atlanterhavet i sør.
Lincoln Countys totale areal er 1,812 km² hvorav 631 km² er vann. I 2000 hadde fylket 33,616 innbyggere og administrasjonssenteret ligger i byen Wiscasset.
Fylket ble grunnlagt i 1760 av land fra York County.
Coalició Reformista
Coalició Reformista var en politisk sammenslutning som stilte til valg i Andorra i 2009 og som så ble til Partit Reformista d'Andorra. Sammenslutningen ble dannet av Partit Liberal d'Andorra, Nou Centre, Unió Laurediana og Independents d'Ordino. Koalisjonen vant 32,2% av stemmene og fem mandater ved valget til nasjonalforsamlingen i 2009. Ved valget i 2011 stilte Partit Reformista d'Andorra som en del av Demòcrates per Andorra.
Lake County (Florida)
Lake County er et fylke i den amerikanske delstaten Florida. Fylkessetet ligger i Tavares.
Gavin Woods
Gavin Woods (født 1. mars 1978) er en australsk vannpolospiller. Han representerte landet sitt under Sommer-OL 2012 i London, der han endte på sjuendeplass med det australske landslaget.
William Wycherley
William Wycherley (født ca. 1640, død 31. desember 1715) var en engelsk dramatiker i restaurasjonsperioden, kjent for sine skuespill The Country Wife og The Plain Dealer.
Første år
Mens han var i Frankrike konverterte han til katolisismen, og kom tilbake til England kort tid etter at kong Karl II var restaurert til tronen, og han levde ved Queen's College ved Universitetet i Oxford hvor Thomas Barlow var domprost. Under Barlows innflytelse vendte Wycherley tilbake til den engelske kirke og protestantismen. Wycherley levde kun i domprostens hus, og det synes ikke som han studerte eller tok noen akademisk grad der.
Thomas Macaulay har gitt hentydninger om at grunnen til at han forlot katolisismen hadde mer å gjøre med støtten og den ualminnelig fordomsfriheten til den framtidige Jakob II av England. Som en profesjonell herremann i en periode da en herremann som Wycherley var forpliktet til å være en som levde livet. Hans tilnavn, «Manly Wycherley», synes dog å ha vært noe han fikk for sin likeframme holdning til livet.
Første skuespill
Wycherley forlot Oxford og tok oppholdssted ved Inner Temple i London, men synes ikke å studere jus. Underholdning og teateret var hans eneste interesser. Hans skuespill Love in a Wood ble produsert tidlig i 1671 ved det kongelige teater i Drury Lane. Det ble trykket året etter. Selv om Wycherley skrøt av å ha skrevet skuespillet da han var nitten år, før han dro til Oxford, er dette sannsynligvis ikke sant. Macaulay har pekt på hentydningene i stykket til herremennes parykker, til guinea, til de vester som kong Karl beordret skulle bli benyttet ved hoffet, til den store brannen i London i 1666, og andre ting, noe som viser at komedien ikke kan ha bli skrevet før han dro til Oxford. Imidlertid, selv om skuespillet hadde blitt skrevet i det året, og forsinket til det ble satt opp i 1672, er det nøyaktig de former for hentydninger til nyere hendelser som enhver dramatiker ville ha et øye for slik dets farger var friske.
At skribenten av et skuespill langt mer dristig enn George Etheredges She Would if She Could – og langt mer glitrende også – skulle straks bli samtaleemne ved hoffet. Like uunngåelig var det at forfatteren av sangen mot slutten av første akt, i lovprisningen av skjøger og deres avkom, ville tiltrekke oppmerksomheten til kongens elskerinne, Barbara Villiers, 1. hertuginne av Cleveland. Muligens var det Wycherleys hensikt at denne berømte sangen skulle være en forherligelse av hennes nåde og hennes profesjon, for han synes å ha blitt mer begeistret enn overrasket da han ble adressert fra hennes vogn som «kjeltring» og «skurk», og som sønnen av en type kvinne som var nevnt i sangen. Hans svar var «Madam, du har blitt gledet med å skjenke meg en tittel som kun tilhører den heldig.» Da han så at hun mottok komplimenten i den ånd som det var ment, mistet han ingen tid med å oppbevarte henne og fikk fra da hennes gunst som han med stolthet ga hentydninger om i dedikasjonen av stykket til henne. Voltaires fortelling (i hans Brev til den engelske nasjon) at hennes nåde pleide å gå til Wycherleys rom forkledd som en landsens tøyte i stråhatt og med en kurv i hånden, kan være oppdiktet for en forkledning var overflødig i hennes tilfelle, men det viser hvor generell meningen var at under slik støtte at Wycherley gjorde sin lykke som poet og dramatiker. Kong Karl, som var bestemt på å fostre opp sin sønn hertugen av Richmond som en prins, søkte en lærer som var like kvalifisert som Wycherley for å gi «utdannelse en prins verdig», og det synes klart at om det ikke hadde vært for Wycherleys ekteskap ville denne stillingen ha vært gitt ham som belønning for å ha skrevet Love in a Wood.
Om Wycherley hadde noen erfaringer som marineoffiser, som han gir hentydninger om linjene «On a Sea Fight which the Author was in betwixt the English and the Dutch» før eller etter produksjonen av Love in a Wood er av delt mening, men sannsynligvis skjedde det ikke før etter produksjonen av The Gentleman Dancing Master, i 1673. Macaulay hevdet at han dro til sjøs kun fordi at det var «en høflig» ting å gjøre, som han sier i epilogen til The Gentleman Dancing Master, «alle herremenn må pakke for sjøen». Denne andre komedien ble utgitt i 1673, men ble sannsynligvis satt opp sent i 1671. I dette stykket er innblandingen av disharmoniske elementer ødeleggende for et stykke som på ingen måter var sterkt budnet sammen.
Det er i hans to siste komedier, The Country Wife og The Plain Dealer, som hans berømmelse hviler på. Det første som ble satt opp i 1672 eller året etter og ble utgitt i 1675, er full av skarpsindigheter, åndfullheter og konvensjonell humor.
I ektestanden
Det var etter suksessen med The Plain Dealer at Wycherleys karriere kom til et vendepunkt. Den store drøm for alle menn i London på denne tiden, noe alle komediene til Wycherley viser, var å gifte seg med en rik, ung og vakker enke, helst en arving, men uansett rik, og deretter sløse hennes penger på brennevin og andre kvinner. Mens han snakket med en venn i en bokhandel i Tunbridge overhørte han at en kvinne spurte etter boken med The Plain Dealer. Dette var grevinnen av Drogheda, det vil si Letitia Isabella Robartes, den eldste datteren av den 1. jarl av Radnor, og enke etter den 2. jarl av Drogheda. Etter den første introduksjon og kur ble det ekteskap, et hemmelig ekteskap, antagelig i 1680, for Wycherley fryktet å miste kongens gunst og derav inntekter om det var kjent at han var gift.
Wycherley mistet likevel kongens gunst da nyheten av hans ekteskap lekket ut, og han fikk den aldri tilbake. Det synes som om hans hustrus kjærlighet var ektefølt, og Love in a Wood hadde proklamert at forfatteren var den form for ektemann som har de beste dyder om han blir godt voktet og hvorhen han gikk ble han fulgt av sin hustru. Da hun tillot ham å møte sine venner i et vertshus i Bow Street på motsatt side av hans eget, og selv der måtte han sitte med vinduet åpent slik at hans hustru kunne med selvsyn se at det var ingen kvinner av den typen som hennes ektemanns skuespill hadde advart mot.
Gjeld og fengsel
Hun døde dog, kun året etter at de var blitt gift, og etterlot ham lykkeligvis med hele sin formue, men tittelen til eiendommen ble bestridt. Kostnadene ved rettstvisten ble så kostbare at hans far ikke ville komme ham til hjelp, og resultatet av hans ekteskap med en rik enke var at poeten ble kastet fengsel. Der ble han i de neste syv årene inntil han ble løslatt under den liberale Jakob II. Kongen hadde vært så takknemlig over å se The Plain Dealer at han betalte Wycherleys kreditorer og ga ham en pensjon på 200 pund i året.
Annen gjeld ga Wycherley vanskeligheter, og han ble aldri kvitt dem, selv ikke etter at han etterfulgte som eier av familieeiendommen. I en alder av 74 år, ikke langt unna døden, giftet han seg med en ung pike og det var sagt at han gjorde så for å plage sin nevø som var hans arving.
Wycherley skrev dikt og da han var svært gammel forberedte han at de skulle bli trykket og utgitt, da med støtte fra en ung Alexander Pope. Selv med Popes forbedringer forble de stort sett av ynkelig kvalitet. Pope utga sin brevveksling med dramatikeren, men disse brevene var sannsynligvis blitt redigert av Pope for å gi et inntrykk av hans egen tidlige utvikling. Vennskapet mellom de to kjølnet, i henhold til Pope selv, etter at Wycherley ble fornærmet av de tallrike korreksjonene til hans dikt. Det synes mer sannsynlig at Wycherley oppdaget at Pope, selv han var en beundrer, drev satire på dramatikeren i sitt Essay on Criticism (1711).
Død og ettermæle
Wycherley døde den 31. desember 1715, og ble gravlagt i krypten på kirken i Covent Garden.
William Wycherly kan ha vært opphavsmannen til uttrykket «nincompoop» i ett av hans stykker. Det benyttes vanligvis for å beskrive en tåpelig eller unyttig person. Ordboken Oxford English Dictionary har også sitert Wycherly som den første som benyttet frasen «happy-go-lucky» i 1672.
Voltaire var en stor beundrer av Wycherlys stykker, og sa en gang om dem: «Il semble que les Anglais prennent trop de liberté et que les Françaises n'en prennent pas assez» (Det synes som om de engelske har fått for mye frihet, og de franske ikke nok)
Sappør
En sappør (fra fransk sapeur) var opprinnelig en soldat med oppgaver i beleiringsstrid. Sappørene gravde skyttergraver og løpegraver fremover mot motstanderens befestninger. Dermed kunne egne tropper rykke nær opp mot fienden under dekke i løpegravene. Til egen beskyttelse kunne sappørene ha eget kroppspanser og tung hjelm. Når en kom så nær at løpegravene ikke ga tilstrekkelig dekning, overtok minørene.
Betegnelsen er i nyere tid brukt om ingeniørsoldater, særlig som mineryddere.
Det norske forsvar benytter betegnelsen stormingeniør (STING).
Breckin Meyer
Breckin Erin Meyer (født 7. mai 1974 i Minnesota) er en amerikansk skuespiller, komiker, forfatter og musiker.
I 1991 hadde han en mindre rolle i skrekkfilmen Freddy’s Dead: The Final Nightmare, og i 1995 spilte han i Mallrats. Han har spilt i flere filmer i rollen som «sympatisk ung mann», flere ganger opp mot Amy Smart, blant annet i Rat Race (2001), og hadde en birolle som Meg Ryans bror i komedien Kate & Leopold (2001). Han har også hatt rollen som «Jon», den uheldige eieren av en feit og usympatiske tegneseriekatt i filmutgaven av Pusur (2004) og i oppfølgeren Pusur 2 fra 2006. I 2005 opptrådte hun i Herbie – Full tank, og i 2009 fikk han en rolle i Ghosts of Girlfriends Past. Meyer er gift med manusforfatteren og filmregissøren Deborah Kaplan, og er far til et barn.
Tidlig liv
Meyer ble født i Minneapolis i Minnesota som sønn av Dorothy Ann (dåpsnavn Vial), en medarbeider i et reisebyrå og tidligere mikrobiolog, og Christopher William Meyer, konsulent i ledelse. Som barn av skilte foreldre har han bodd i California, Texas, Vest-Virginia og New Jersey. Han har en eldre bror, Frank, og en yngre bror, Adam.
Meyer gikk på barneskolen samtidig med Drew Barrymore og gikk deretter på videregående skole på Beverly Hills high school. Under tiden på barneskolen kom han i kontakt med Barrymores agent som signerte kontrakt med ham. Som barn opptrådte han hovedsakelig i fjernsynsreklamer.
Ytterby
Ytterby er et sted i Bohuslän i Västra Götalands län, Sverige. Det bor ca. 8000 innbyggere i Ytterby, som i dag er en del av Kungälv.
I yngre jernalder var Ytterby en stormannsgård. Senere overtok den norske kongemakten traktene omkring elven (Nordre älv) og flyttet til Konghelle. Representanter for kongemakten ble sittende i ett ca. par hundre år i Ytterby. Da de norske vikingkongene Olav Tryggvason, Olav den hellige, Harald Hardråde og Olav Haraldsson bodde i denne landsdelen holdt de hoff i kongsgården Ytterby. Selv kalte de den Konghelle, etter Båhuslens nest største gravfelt "Helle" som lå ovenfor kongsgården.
Skibsreder Jobbenheim og Sølvmine
Serien var en familieserie med situasjonskomikk om nyrike, unge urbane mennesker. Situasjonene er enkle og poengene forutsigbare. Serien ble i 1934 gjenopplivet som Skibsreder Jobbenheim og Gullmine. Tegneserien ble tegnet av Rolf Kluge.
Leon County (Florida)
Leon County er et fylke i den amerikanske delstaten Florida.
Abdel Aziz Derbal
Abdel Aziz Derbal (født 27. oktober 1952) er en tunisisk volleyballspiller.
Han representerte Tunisia under Sommer-OL 1972 i München, hvor han ble nummer 12.
Gløymdehorten
Gløymdehorten er en nunatak i den sørlige delen av Hoelfjella i Dronning Maud Land. Nunataken ligger på vestsiden av iskuppelen Horteriset, rett vest for Weyprechtfjella. Høyeste punkt måler 2980 moh.
Hoelfjella ble første gang fotografert fra fly og grovt kartlagt av Den tyske antarktisekspedisjonen 1938–39 under ledelse av Alfred Ritscher. Området ble ytterligere kartlagt av norske kartografer basert på undersøkelser og flyfotografier fra Den norske antarktisekspedisjonen 1956–60, og nunataken ble navngitt Gløymdehorten.
Roti canai
Roti canai er en type flatbrød fra Malaysia. I Singapore og det sørlige Malaysia kalles den roti prata. Den serveres med ulike typer fyll, og er populær som hurtigmat i Malaysias byer.
ロティ
John Singleton
John Daniel Singleton (født 6. januar 1968 i South Central i Los Angeles i California, død 29. april 2019 på Cedars-Sinai Medical Center i Los Angeles ) var en amerikansk filmregissør, manusforfatter og filmprodusent.
Bakgrunn
John Singleton ble født i South Central i Los Angeles og studerte ved Pasadena City College. I 1990 tok han eksamen i film ved University of Southern California.
Karriere
I løpet av 1990-årene regisserte han ytterligere tre spillefilmer. I 2000-årene regisserte han blant annet Shaft, en nyinnspilling av blaxploitationfilmen Shaft – Bandekrig i Harlem (1971), 2 Fast 2 Furious (2003) og Four Brothers (2005). Siden har han også regissert actionfilmen Abduction (2011) og en episode av krimserien American Crime Story (2016). Han ble nominert til en Primetime Emmy Award for sistnevnte.
Han ble nominert til Oscar for beste regi og Oscar for beste originalmanus for filmdebuten Boyz n the Hood (1991). Han var da den yngste, samt den første afroamerikaneren, som ble nominert til beste regi. Samme år regisserte han også musikkvideoen til Michael Jacksons låt «Remember the Time».
Død
Singleton ble rammet av et slag 17. april 2019 etter en flyreise hjem fra Costa Rica. Han skal ha følt en svakhet i det ene benet etter flyreisen, og dro til Cedars-Sinai Medical Center i Los Angeles for å få en diagnose. Slaget skjedde mens han var på sykehuset. Han skal ha falt i koma og ble holdt kunstig i live. Han ble, etter familiens ønske, tatt av respiratoren og døde 29. april 2019, 51 år gammel.
Hoploryctoderus tridens
Hoploryctoderus tridens er en bille som hører til gruppen hornbiller i familien skarabider (Scarabaeidae).
Utseende
Store (ca. 30 millimeter), brede, svarte hornbiller. Hos disse artene er hunnen gjerne like stor som hannen, men mangler hornet i pannen og uthulingen av pronotum foran. Forleggen (protibia) har tre tenner. Dekkvingene er ganske kraftig punkterte. Hannen har et langt horn i pannen som ender i tre tenner. Uthulingen av pronotum foran er ganske grunn, mindre enn halve pronotums lengde. Det er en tann på hver side av gropa.
Utbredelse
Arten finnes bare på Ny-Caledonia.
Marit Aslaksdatter Sara
Marit Aslaksdatter Sara (født 1792, død 26. februar 1870) deltok i «Kautokeino-opprøret» i november 1852. Hun ble 14. februar 1854 dømte av Høyesterett til 2 års straffarbeid.
Djer
Djer er betraktet som den tredje farao i det første dynasti i oldtidens Egypt i henhold til dagens egyptologi. Han levde en gang på midten av 3000-tallet f.Kr. og styrte i bortimot 40 år. En mumifisert forarm av Djer, eller hans dronning, ble oppdaget av Flinders Petrie, men det ble avvist av Emile Brugsch.
Navn
Abydoslisten lister den tredje farao som Iti, Turinpapyrusen lister et fragmentert navn som begynner med It..., mens den egyptiske oldtidshistorikeren Manetho har listet opp Athothis.
Regjeringstid
Mens den nevnte egyptiske presten Manetho, som skrev på 200-tallet f.Kr., hevdet at Djer styrte i 57 år, har moderne forskning ved Toby Wilkinson i Royal Annals of Ancient Egypt understreket at den nær samtidige, og derfor mer nøyaktige Palermosteinen har tilskrevet Djer en regjeringstid på «41 fullstendige og delvise år». Wilkinson har notert at årene 1-10 i Djers styre er bevart i register II på Palermosteinen, mens de midtre årene til denne faraoens styre er nedtegnet i register II i Kairos fragment En (Cairo Fragment One).
Vitnemål
Vitnemål for Djers liv og styre er:
Inskripsjonene på elfenbein og tre er i en meget tidlig form for hieroglyfer, noe som hindrer fullstendig oversettelse, men en etikett ved Saqqarah avbilder muligens praksisen til første dynasti med menneskeofring. En elfenbeintavle fra Abydos nevner at Djer besøkte Buto og Sais på Nildeltaet. En av hans år som farao nevnt på Kairosteinen ble kalt for «Året som beseiret landet Setjet», noe som kan indikere Sinai eller bortenfor.
Manetho hevdet at Athothes, som muligens kan identifiseres som Djer, hadde skrevet en avhandling om anatomi som fortsatt eksisterte i hans tid, over to tusen år senere.
Familie
Djer var sønn av farao Hor-Aha og hans hustru Khenthap. Hans bestefar var antagelig Narmer, og hans bestemor Neithhotep. Han ble selv far til Merneith, hustru av Djet og mor til Den. Kvinnene bar titler som senere ble assosiert med dronninger slik som Den store av Hetes-septer og Hun som ser/Bærer Horus ble gravlagt i sidegraver i nærheten av graven til Djer i Abydos, eller bevitnet i Saqqara. Disse kvinnene er antatt å være hustruer av Djer, og omfatter:
Grav
Tilsvarende som sin far Hor-Aha ble Djer gravlagt i Peqer (Umm el-Qa'ab) ved Abydos. Djers grav er hva Petrie kaller grav O. Hans grav inneholder levninger av 318 personer som ble gravlagt sammen med ham. Fra det 18. dynasti ble Djers grav æret som graven til guden Osiris, og gravkomplekset fra første dynasti, som inkluderte både denne og graven til Djer, ble meget betydningsfullt i den egyptiske religiøse tradisjon.
Flere objekter ble funnet i og rundt graven til Djer:
I subsidiære graver ble det funnet:
Manetho indikerte at det første dynasti styrte fra Memfis – og faktisk ble Herneith, en av Djers hustruer, gravlagt i nærheten av Saqqara.
Sverdfegerbakken (Oslo)
Sverdfegerbakken eller Sværtfeierbakken var en relativt bratt bakke i Christiania, ved en knaus omtrent der Frimurerlosjen står, helt i nordre del av Nedre Vollgate. Knausen er senere sprengt bort.
Bakken sies som oftest å være oppkalt etter generalkrigskommisær Ditlev Johan Sverdfeger, som på 1700-tallet eide Marselienborg, senere kalt Grünings løkke. Mot dette har det vært hevdet at den kan være oppkalt etter våpensmed Wentzel Freimann.
Finnfjorden
Finnfjorden er navnet på to fjorder i Norge:
OPI
OPI og O.P.I. brukes som forkortelse for en mengde virksomheter, tekniske begreper med mer, blant annet:
Opi kan vise til
-opi som etterledd i fremmedord kommer av et gresk ord for «syn» og brukes særlig i betegnelser for øyesykdommer og liknende.
Jean de Joinville
Jean de Joinville (født omkring 1225, død 24. desember 1317) var en fransk krønikeskriver.
Eime
Eime er en ubebodd øy i Kvitsøy kommune i Rogaland. Øyen ligger i den østligste delen av øygruppen sammen med Sandøya, Ternøya og Bussholmen, samt en rekke mindre holmer og skjær. Disse er skilt fra høvedøyen Kvitsøy av sundet Krågøyosen. Øyen har et areal på omkring 0,17 km2 og er med sin høyde på 28,4 m det høyeste punktet i kommunen. Dette er det laveste høyeste punktet i noen norsk kommune.
Rhys Howden
Rhys Howden (født 2. april 1987) er en australsk vannpolospiller. Han representerte landet sitt under Sommer-OL 2012 i London, der han endte på sjuendeplass med det australske landslaget.
VM i terrengtriatlon 2017
VM i terrengtriatlon 2017 (verdensmesterskapet i terrengtriatlon) ble arrangert i Penticton i Canada i 2017.
Southport
Southport er en stor kystby i det administrative distriktet Sefton innenfor Merseyside i England. Den ligger nord for Liverpool og sør for Preston. Byen lå tradisjonelt i Lancashire. Navnet betyr «Sørhavnen». Ved folketellingen i 2001 hadde Southport en befolkning på 90,336 innbyggere, noe som gjorde den til den ellevte største bosetningen i Nordvest-England. For 2011 ble folketellingen gjort på grunnlag av kretser som er kalkulert til 91,703 innbyggere.
Lise Gaudernack
Inger-Lise Gaudernack (født 1. mai 1949 i Son) er en norsk keramiker.
Southport
Historie
Southport ble grunnlagt i 1792 av William Sutton. Det lå da eldre bosetninger i området, blant annet området rundt St. Cuthberts kirke som er nevnt i Domesday Book, og noen områder som har navn av norrøn opprinnelse.
Lise Gaudernack
Gaudernack er utdannet som keramiker ved Nova Scotia College of Art & Design i Halifax i Nova Scotia i Canada (1977–1984).
Hamouda Ben Massaoud
Han representerte Tunisia under Sommer-OL 1972 i München, hvor han ble nummer 12.
Lise Gaudernack
I 1984 var hun hospitant ved Kunsthøgskolen i Oslo.
Southport
Historie
I det 19. århundre vokste byen raskt ettersom den fikk et rykte for å være et finere sted enn nabobyen Blackpool. Forstedene er gamle landsbyer som byen har spredd seg utover til: Crossens, Marshside, Churchtown, Blowick, Birkdale, Ainsdale og Woodwale. RAF Woodvale ligger ved sistnevnte landsby.
Louis Napoleon bodde en kort tid på Lord Street, som er hovedgaten gjennom byen, før han ble keiser av Frankrike i 1851. Det har blitt bemerket at flere elementer i hans fornyelse av Paris minner sterkt om det man finner på Lord Street, med boulevarder med trær langs sidene, tildekkede gangveier og arkader.
Kultur
Byens viktorianske pir, Southport Pier, er både den lengste i sitt slag i Storbritannia og den første piren i landet som ble bygget utelukkende for fornøyelser. Blant andre attraksjoner finner man fornøyelsesparken Pleasureland, seks golfbaner og den brede hovedgaten Lord Street med gode handlemuligheter og restauranter.
Royal Birkdale Golf Club er en av klubbene som er vertskap for The Open Championship. Byen har også en rekke årlige tilstelninger: Flystevne, blomsterutstilling, utendørs konsert med klassisk musikk, jazzfestival, dansestevnet Southport Weekender og det årlige mesterskapet i musikalsk fyrverkeri. På sommeren har Orangemen en årlig marsj gjennom byen, og dette er gjerne årets travleste dag.
Transport
Hovedveiene inn til Southport er A565, A570 og A565. Det er ikke noen direkte tilknytning til motorvei; M58 er den nærmeste, omkring 20 km fra byen via A570.
Levy County
Levy County er et fylke i den amerikanske delstaten Florida.
Southport
Transport
Det er regelmessige togavganger til Liverpool, Wigan, Bolton, Manchester og Rochdale.
Ellen Andersdatter Utsi
Ellen Andersdatter Utsi (født 1835, død ukjent) deltok i «Kautokeino-opprøret» i november 1852. Hun ble 14. februar 1854 dømt av Høyesterett til 6 års straffarbeid. Hun sonet hele dommen og flyttet i 1882 til Karesuando i Sverige.
His Master’s Choice
His Masters Choice er et samlealbum av The Fabulous Poodles, utgitt på Sequel i 1995.
Nedstrand kirke
Nedstrand kirke (Nedstrand kyrkje) er en langkirke fra 1868 i Tysvær kommune, Rogaland fylke. Nedstrand kirke ble vigslet 15. juli 1868. Kirken er basert på arkitekt Linstows standardtegninger for en normalplan for kirkebygg fra 1829. Kirken har mange av grunntrekkene fra Linstow, men arkitekt Conrad Fredrik von der Lippe sto ganske fritt i sin utforming. De samme tegningene er senere lagt til grunn ved oppføringen av Leveld kirke, Torpo kirke og Ål kirke.
Frans Widerberg
Frantz Gustav (Frans) Widerberg (født 8. april 1934 i Oslo, død 7. april 2017 samme sted) var en norsk maler og grafiker.
Nedstrand kirke
Byggverket er i tømmer og har 400 plasser.
Frans Widerberg
Hans maleri «Vannrytter» ble gjengitt på et frimerke i serien Samtidskunst i 1998,
Nedstrand kirke
Altertavlen i Stavanger-renessanse er malt av Peter Reimers, inventar av Thomas Snekker er fra 1600-tallet, og det finnes en gapestokk.